বেলা সাড়ে তিনটের সময়ে মুকুল রায়কে সময় দিয়েছিলেন উপরাষ্ট্রপতি ভেঙ্কাইয়া নাইডু। পূর্ব ঘোষণা মতোই বেলা ৩.২০ নাগাদ নিজের দিল্লির বাসভবন থেকে উপরাষ্ট্রপতির বাসভবনের উদ্দেশ্যে রওনা দেন মুকুল রায়। সেখানেই তিনি রাজ্যসভার সাংসদ পদ থেকে ইস্তফা দেন মুকুল ।

মুকুল রায়ের দিল্লির বাড়ি থেকে সংসদের দূরত্ব দশ মিনিট। একেবারে ঘড়ি ধরে তাই পদত্যাগ করতে রওনা দেন তৃণমূলের টিকিটে রাজ্যসভার সাংসদ নির্বাচিত হওয়া মুকুল।

ইস্তফা দিতে যাওয়ার সময়ে অবশ্য কোনও নিরাপত্তারক্ষী নেননি মুকুল। দু’একজন ঘনিষ্ঠ অনুগামীকে সঙ্গে  নিয়েই রওনা দেন তিনি।

এই বিষয়ে অন্যান্য খবর

মুকুল-বিদায়ের দিন ‘যুবরাজ’ অভিষেক কোথায়, প্রতিক্রিয়া নিয়ে জল্পনা বাড়ছে
তৃণমূলে ‘গদ্দার’ কে, বিস্ফোরণের ইঙ্গিত মুকুলের! দিল্লি থেকে বিশেষ ভিডিও প্রতিবেদন


পদত্যাগ করতে যাওয়ার সময়েও অবশ্য কোনও মন্তব্য করেননি মুকুল রায়। তবে ইস্তফা পত্রে তিনি লিখেছেন, ‘‘গভীর বেদনার সঙ্গেই আমি সাংসদ পদ থেকে ইস্তফা দিচ্ছি।’’
পদত্যাগ করে ফিরে এসে তিনি সাংবাদিক বৈঠক করবেন। সেখানেই তৃণমূল ছাড়ার কারণ ব্যাখ্যা করবেন মুকুল রায়।